Кенет Фийринг
Обявление

Превод от английски: Леда Милева, —

chitanka.info

ТЪРСЯТ СЕ: МЪЖЕ.

Милиони мъже СА НУЖНИ ВЕДНАГА за голямо, ново предприятие;

НОВО, ОГРОМНО, ВЪЛНУВАЩО, ВЕЛИКО.

Ако си работил в камерите на ужасите,

ако си избягал от психиатрично отделение;

ако ти се иска да хвърляш отрова в кладенци;

ако имаш чудесни видения за хора, с хиляди изгарящи в пламъци —

ТИ СИ ЧОВЕКЪТ, КОЙТО НИ ТРЯБВА.

Ние правим бизнес и този бизнес си ТИ.

ТЪРСИ СЕ: раса от нови мъже.

За заявления: Средна Европа.

Подготовка не е необходима;

честолюбие не се изисква; мозък не е нужен и самостоятелност не се допуска.

ПОСТЪПЕТЕ НА ПОСТОЯННА РАБОТА В НОВОТО ПРЕДПРИЯТИЕ.

Заплатата е: СМЪРТ.

1938 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.